Rikunarita-ORG/Wikinium huggingface dataset:
# Basse d' aiwe

Pol discramiaedje des årtikes avou l' mot « basse », loukîz cial.
Ene **basse d' aiwe** u on **floy** ou pus courtinnmint ene **basse**, c' est ene plaece ki l' aiwe î dmeure so ene certinne sitindêye.

Basse di plaijhance
L' aiwe î pout dmorer tote l' anêye ou nén.

Li basse pout esse naturele ou schavêye.

*Li mot "basse" rivént dins sacwants nos d' plaeces del Walonreye.*

## Discrijhaedje et rmetaedje ås ôtes sitindêyes d' aiwe

Basse di plouve
Basse ki n' rivént ki des anêyes di lavasses
Li basse est pus grande k' on potea ou on frexhea, ki l' plouve a askepyî et k' endirè cwand i rfrè setch. Elle est pus ptite k' ene laetche ou ene astantchêye.

Gn a rén d' bén clair po mete di l' adire inte "basse" et "vevî".

Li vevî a todi stî schavé pa les djins, et î basti ene astantche, ey est siervou pa ene corante aiwe k' endè rexhe.

Li basse est pus sovint naturele. Ele pout s' rimpli a pårti d' ene corante aiwe, mins cisse-ciale n' è vude nén.

## Sôres di basses

* basse d' enaiwaedje ou basse di plouve
	+ dins des fonds
	+ dirî des ramblais (voye, tchimin d' fier)
* basse abuvroe (po les biesses)
* basse di plaijhance (sins les cortis).
* basse sicolrece

## Hårdêye divintrinne

* bu (toponimeye)
* grande basse (mer u oceyan)

## Sourdant
# 1966

Cisse pådje cial, c' est po çou k' s' a passé e l' anêye 1966 do calindrî grigoryin.
19inme sieke | **20inme sieke** | 21inme siekeanêyes 1940 | anêyes 1950 | **anêyes 1960** | anêyes 1970 | anêyes 1980
1961 | 1962 | 1963 | 1964 | 1965 | **1966** | 1967 | 1968 | 1969 | 1970 | 1971
## Evenmints

* 22 d' octôbe : Tchalèrwè : ène fabrike di tchimikrîe pète è l' êr : 9 mwârts, 4 misbridjîs

## Ont vnou å monde ciste anêye la

### Rilomés walons et waloneus

* 14 di måss : Jean-Philippe Stassen
* Laurent Hendschel

### Ôtès djins

* 11 di nôvimbe : Benedicta Boccoli, actoresse itålyinne, di cinema et d' teyåte

## Ont morou ciste anêye la

* 1î d' fevrî : Buster Keaton
* 20 d' djun : Georges Lemaître
* 29 di djulete : Gérard Coulonval
* 15 di decimbe : Walt Disney
# Pårti politike

On **pårti politike**, c' est ene trope di djins ki disfindèt li minme sôre d' idêyes politike, sovint å livea d' on dislaxhî payis.

## Pårtixhaedje des pårtis politikes

On dispårtixh sovint les pårtis politikes insi:

* les pårtis d' droete ki sotnèt l' sistinme capitalisse.
* les pårtis d' hintche u d' gåtche, ki sont pol socialisse.
* les pårtis do mitan, ki sont inte les deus.

Les pårtis aschativeus, c' est les cis metous ås estremes dibouts di l' etchikî politike.

* li foite droete ki sont po les dictateures
* li foite gåtche ki vôreut ki ç' sereut les ovrîs les mwaisses do payis.

El deujhinme mitan do 20inme sieke, gn a-st avou eto des pårtis ecolodjike.

Divins sacwants payis, gn a des pårtis redjonalisses, kécfeye dislaxhiveus.